Diari Oficial de la Generalitat Valenciana


Sumari del DOGV 5244, del 24-04-2006 (2006/3985)

Notificació a Pasquale La Nucia, SL, de la sentència dictada en les actuacions del juí verbal número 685/2005.
--------------------------------------------------------------------------------------------------------------

### Dades del document

Número de DOGV
:   5244

Data del DOGV
:   24-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/3985


Organisme emissor
:   Jutjat de Primera Instància Número 1 de la Vila Joiosa

Tipus de document
:   Edicte

Notificació a Pasquale La Nucia, SL, de la sentència dictada en les actuacions del juí verbal número 685/2005. [2006/Q3985]  
Procediment: assumpte civil 685/2005  
Juí: juí verbal (desnonament per falta de pagament) 685/2005  
Part demandant: Monver Inmobiliaria, SA  
Part demandada: Pasquale La Nucia, SL  
En el juí a què es fa referència s'ha dictat la resolució el text de la qual, literalment, diu:  
«Sentència  
Jutge que la dicta: Alfonso Rossi de Barbazzale y Carreño  
Lloc: la Vila Joiosa (Alacant)  
Data: 23 de febrer de 2006  
Part demandant: Monver Inmobiliaria, SA   
Procurador: Basilio Mayor Segrelles  
Part demandada: Pasquale La Nucia, SL  
Antecedents de fet  
1. Basilio Mayor Segrelles, procurador dels tribunals, en representació de Monver Inmobiliaria, SA, mitjançant un escrit que per torn de repartiment va correspondre a este jutjat, va presentar demanda de juí verbal, en la qual se sol·licitava que es dictara sentència per la qual es declarara resolt el contracte d'arrendament del local de negoci, local número 2, situat a la Nucia, Centro Comercial Royal Park i amb el codi d'identificació fiscal número F76099829, i ordenava als demandats deixar lliure i expedita la finca arrendada i a disposició de l'arrendadora, amb l'advertència de llançament, sense cap altre avís i a costa seua, si no la desallotgen dins del termini legal i els condemna així mateix al pagament de les rendes vençudes en la quantia de 8.099,76 euros i amb expressa imposició de totes les costes a la part demandada.  
2. L'acte de la vista es va fer en data 23 de febrer de 2006, i els demandats van comparéixer sense advocat ni procurador, per la qual cosa se'ls va declarar en rebel·lia. Durant l'acte es va practicar tota la prova proposta i l'assumpte va quedar vist per a sentència.  
Fonaments de dret  
Fonaments jurídics  
1. Les accions que s'exerciten en este cas en són dos: primer, l'acció de desnonament, i segon, la reclamació de les rendes vençudes. En la quantia de 8.099,76 euros.   
Amb la regulació continguda en la Llei d'Enjudiciament Civil abans de la reforma efectuada en data, del Boletín Oficial del Estado d'11 de juliol de 2003, ambdues accions podien desenvolupar-se per la via de juí verbal sempre que la reclamació de quantitat no superàs la quantitat de 3.000 euros. Tanmateix, després de l'entrada en vigor d'esta reforma, qualsevol que siga la quantitat que es reclame el procés adequat serà, en tot cas, el verbal. Amb l'acció de desnonament es tracta de recuperar l'habitatge que, estant afectat per un contracte d'arrendament, ja no ha de seguir en este estat pel fet d'haver transcorregut el termini pactat o legalment fixat o pel fet que l'arrendatari ha deixat de pagar les rendes. Per això, la conseqüència lògica d'esta acció és la de desallotjar l'arrendatari, bé voluntàriament o bé a través d'un llançament judicial.  
2. En este cas, l'arrendatari, tot i que se'l va citar amb l'advertència que si no compareixia a la vista es declararia el desnonament sense més tràmits (article 440.3 de la Llei d'Enjudiciament Civil), no va acudir, per la qual cosa és procedent acordar-ne el desnonament.   
Pel que fa a l'acció en què es reclamen les quantitats que es deuen, atés que s'ha declarat la rebel·lia del demandat cal portar a col·lació el que disposa l'article 496 de la Llei d'Enjudiciament Civil, que diu: .La declaració de rebel·lia no es considerarà com a violació ni com a admissió dels fets de la demanda, trets dels casos en què la llei expressament dispose el contrari..   
Per això, correspon al demandant l'acreditació de la falta de pagament al·legada. Ho realitza en la vista amb els documents aportats amb la demanda i amb la sol·licitud de la prova d'interrogatori de la part demandada. L'article 304 de la Llei d'Enjudiciament Civil establix que: .Si la part citada per a l'interrogatori no compareix a juí, el tribunal podrà considerar reconeguts els fets que esta part haguera intervingut personalment i la fixació dels quals com a certs li siga totalment perjudicial..... Per tant, ateses les circumstàncies del cas, la prova esmentada i les disposicions transcrites, procedix la condemna al pagament de les rendes endarrerides, les despeses de comunitat i els altres conceptes reclamats per la part demandant.  
3. Sobre el tema dels interessos s'han d'aplicar els legals que s'establixen en l'article 1.108 del Codi Civil, pel fet d'haver incorregut en mora el demandat des del moment en què es va presentar la demanda. Així mateix, l'article 576 del mateix cos normatiu produirà tots els seus efectes en el moment en què es dicte la corresponent sentència.  
4. Respecte de la condemna en costes, resulta aplicable l'article 394 de la Llei d'Enjudiciament Civil, en què s'establix: .1. En els processos declaratius, les costes de la primera instància s'imposaran a la part a la qual se li hagen rebutjat totes les pretensions, tret que el tribunal aprecie, i així ho raone, que el cas presentava seriosos dubtes de fet o de dret. Per a apreciar, a efectes de condemna en costes, que el cas era jurídicament dubtós es tindrà en compte la jurisprudència dictada en casos semblants.. D'acord amb este precepte cal condemnar el demandat al pagament de les costes, ja que s'han rebutjat totes les seues pretensions.  
Decisió  
Estime la demanda presentada per Basilio Mayor Degrelles, en nom i representació de Monver Inmobiliaria, SA, i declare resolt el contracte d'arrendament fet entre el demandant i el demandat, i condemne Pasquale La Nucia, SL, a deixar lliure i expedit el local número 2 situat al Centro Comercial Conjunto Royal Park, a la partida denominada la Garaita, Coloma, Barranc Fondo o Foia Conill, del terme la Nucia, integrada al pla parcial denominat Pinar de Garaita (finca número 29), compost de planta baixa, amb una superfície de quaranta metres quadrats; i soterrani, de quaranta-dos metres quadrats, comunicades ambdues plantes per una escala interior, inscrita al tom 923, llibre 99, foli 89, finca número 11.163, amb l'advertència de llançament si no ho fa en el termini legal.   
Igualment condemne Pasquale La Nucia, SL, al pagament de 8.099,76 euros, en concepte de rendes i altres despeses vençudes i no pagades, més les quantitats que es reporten fins al moment del total desallotjament de l'habitatge. Així mateix, se'l condemna al pagament dels interessos reportats fins al pagament complet del que deu, tot això amb al imposició de les costes causades.   
Contra esta sentència s'hi pot interposar un recurs d'apel·lació mitjançant la presentació per la part del recurrent d'un escrit de preparació de l'apel·lació en el termini de cinc dies comptadors des de l'endemà de la notificació i amb el compliment del que disposa l'article 278 de la nova Llei d'Enjudiciament Civil.   
Esta és la meua sentència, que pronuncie, mane i firme.  
Firma de la jutgessa. Firma del secretari.  
Diligència. Seguidament es publica la sentència. En done fe.  
Manera d'impugnació: mitjançant un recurs d'apel·lació davant l'Audiència Provincial d'Alacant (article 455 LECn).  
El recurs es prepararà a través d'un escrit presentat en este jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Esta és la sentència, que pronuncie, mane i firme.  
Publicació. La sentència anterior la va donar, llegir i publicar el jutge que la va dictar, mentre realitzava audiència pública en el dia de hui, cosa de la qual jo, la secretària judicial en done fe.  
La Vila Joiosa, 23 de febrer de 2006».  
Atés el desconeixement de l'actual domicili o residència de la part demandada, mitjançant la provisió de 23 de febrer de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència a la demandada la qual es troba en parador ignorat.  
La Vila Joiosa, 23 de febrer de 2006.. La secretària judicial: Penélope Sola Sebastiá.  
Diligència. La Vila Joiosa, 23 de febrer de 2006.   
L'estenc jo, la secretària judicial, per a fer constar que el present edicte s'ha fixat hui al tauler d'anuncis. En done fe.